
Τρίτη, 12 Ιουλίου 2026
ΔΕΛΤΙΟ ΤΥΠΟΥ

Θάνατος λουομένων στη Θεσσαλονίκη και στη Χερσόνησο – Θάνατος άνδρα στο Νυδρί – Θάνατος επιβάτη Ε/Π-Τ/Ρ σκάφους στην Κεφαλληνία – Εντοπισμός 38 αλλοδαπών και σύλληψη του διακινητή τους στη Γαύδο
– Συνέχεια ενημέρωσης αναφορικά με τον εντοπισμό και τη διάσωση 35 αλλοδαπών δυτικά-νοτιοδυτικά της Γαύδου
Τις πρωινές ώρες χθες, ενημερώθηκε η Λιμενική Αρχή της Θεσσαλονίκης ότι ένας 78χρονος ανασύρθηκε χωρίς τις αισθήσεις του, από τη θαλάσσια περιοχή παραλίας Περαίας Θεσσαλονίκης. Στο σημείο μετέβησαν στελέχη Λ.Σ.-ΕΛ.ΑΚΤ. και ένα ασθενοφόρο όχημα του ΕΚΑΒ, όπου το πλήρωμά του διαπίστωσε τον θάνατο του. Η σορός μεταφέρθηκε στο Γενικό Νοσοκομείο Θεσσαλονίκης «ΙΠΠΟΚΡΑΤΕΙΟ». Από το Κεντρικό Λιμεναρχείο Θεσσαλονίκης που διενεργεί την προανάκριση, παραγγέλθηκε η διενέργεια νεκροψίας-νεκροτομής στην Ιατροδικαστική Υπηρεσία Θεσσαλονίκης.
*****
Τις μεσημβρινές ώρες σήμερα, ενημερώθηκε η Λιμενική Αρχή της Χερσονήσου ότι μια 75χρονη αλλοδαπή (υπήκοος Γερμανίας) ανασύρθηκε χωρίς τις αισθήσεις της από τη θαλάσσια περιοχή της παραλίας «ΣΤΑΛΙΔΑ» Χερσονήσου Ηρακλείου. Στην 75χρονη αρχικά παρασχέθηκαν οι πρώτες βοήθειες με τη μέθοδο καρδιοπνευμονικής αναζωογόνησης (ΚΑΡΠΑ) από πλήρωμα του ΕΚΑΒ και ιδιωτικού ιατρικού κέντρου, από τους οποίους διαπιστώθηκε ο θάνατός της. Η σορός της γυναίκας παρελήφθη από ασθενοφόρο όχημα του ΕΚΑΒ και μεταφέρθηκε στο Πανεπιστημιακό Γενικό Νοσοκομείο Ηρακλείου. Από το Β΄ Λιμενικό Τμήμα Χερσονήσου του Κεντρικού Λιμεναρχείου Ηρακλείου που διενεργεί την προανάκριση, παραγγέλθηκε η διενέργεια νεκροψίας-νεκροτομής στην Ιατροδικαστική Υπηρεσία Κρήτης. 

*****
Τις πρωινές ώρες σήμερα, ενημερώθηκε η Λιμενική Αρχή της Νυδρίου ότι ένας 46χρονος αλλοδαπός (υπήκοος Ρουμανίας) εντοπίστηκε και ανασύρθηκε χωρίς τις αισθήσεις του στη θαλάσσια περιοχή του τουριστικού αγκυροβολίου Βασιλικής Νυδρίου. Ο 46χρονος διακομίστηκε με ασθενοφόρο όχημα στο Κέντρο Υγείας Βασιλικής, όπου διαπιστώθηκε ο θάνατός του. Από το Α’ Λιμενικό Τμήμα Νυδρίου του Λιμεναρχείου Λευκάδας που διενεργεί την προανάκριση, παραγγέλθηκε η διενέργεια νεκροψίας-νεκροτομής στην Ιατροδικαστική Υπηρεσία Πατρών. 

*****
Τις πρωινές ώρες σήμερα, ενημερώθηκε η Λιμενική Αρχή της Κεφαλληνίας ότι ένας 54χρονος αλλοδαπός (υπήκοος Γερμανίας ) επιβάτης επαγγελματικού-τουριστικού σκάφους ελληνικής σημαίας έχασε τις αισθήσεις του κατά τη διάρκεια κολύμβησης στη θαλάσσια περιοχή «ΠΛΑΤΥΣ ΓΙΑΛΟΣ» Κεφαλληνίας. Ο 54χρονος μεταφέρθηκε με την συνδρομή του ιδιωτικού ταχυπλόου σκάφους «ΚΑΤΕΡΙΝΑ» Ν.Κ. 152 στην ομώνυμη παραλία. Από εκεί διακομίστηκε με ασθενοφόρο όχημα του ΕΚΑΒ στο Γενικό Νοσοκομείο Κεφαλληνίας, όπου διαπιστώθηκε ο θάνατός του. Από το Λιμεναρχείο Κεφαλληνίας που διενεργεί την προανάκριση, παραγγέλθηκε η διενέργεια νεκροψίας-νεκροτομής. 
*****
Τις βραδινές ώρες χθες, στελέχη του Λιμενικού Φυλακίου Γαύδου, εντόπισαν στην παραλία «ΤΡΥΠΗΤΗ» της Γαύδου, 38 αλλοδαπούς (27 άνδρες, 6 γυναίκες και 5 ανήλικους). Οι αλλοδαποί οδηγήθηκαν αρχικά σε χώρο προσωρινής φιλοξενίας του Δήμου Γαύδου και έπειτα σε προσωρινό χώρο φιλοξενίας στην Αγυιά Χανίων. Από το Κεντρικό Λιμεναρχείο Χανίων, που διενεργεί την προανάκριση, συνελήφθη ένας 20χρονος αλλοδαπός (υπήκοος Νοτίου Σουδάν) εξ΄ αυτών, καθώς αναγνωρίστηκε από τους υπόλοιπους αλλοδαπούς επιβαίνοντες της λέμβου ως ο διακινητής που τους μετέφερε από το Τομπρούκ της Λιβύης στην Ελλάδα, έναντι χρηματικής αμοιβής. Ο 20χρονος συνελήφθη για παράβαση του Ν. 3386/2005 «Παράνομη είσοδος στη χώρα», του Ν. 5038/23 «Διευκόλυνση», του Ν. 5275/2026 «Προώθηση πολιτικών νόμιμης μετανάστευσης» και του άρθρου 306 του Π.Κ. «Έκθεση», ενώ παράλληλα κατασχέθηκε το μέσο μεταφοράς των αλλοδαπών και μία συσκευή κινητής τηλεφωνίας. 

*****
Συνέχεια ενημέρωσης:
Αναφορικά με τον εντοπισμό και τη διάσωση 35 αλλοδαπών δυτικά-νοτιοδυτικά της Γαύδου τις βραδινές ώρες χθες, συνελήφθη ένας 17χρονος αλλοδαπός (υπήκοος Νοτίου Σουδάν) εξ’ αυτών, καθώς αναγνωρίστηκε από τους υπόλοιπους αλλοδαπούς επιβαίνοντες της λέμβου ως ο διακινητής που τους μετέφερε από το Τομπρούκ της Λιβύης στην Ελλάδα, έναντι χρηματικής αμοιβής. Ο 17χρονος συνελήφθη για παράβαση του Ν. 3386/2005 «Παράνομη είσοδος στη χώρα», του Ν. 5038/23 «Διευκόλυνση», του Ν. 5275/2026 «Προώθηση πολιτικών νόμιμης μετανάστευσης» και του άρθρου 306 του Π.Κ. «Έκθεση». Από το Κεντρικό Λιμεναρχείο Χανίων που διενεργεί την προανάκριση, κατασχέθηκε το μέσο μεταφοράς των αλλοδαπών και μία συσκευή κινητής τηλεφωνίας.

